Danda op Oudeur / Chris Barnard – Kakkerlak Boekhandelaars
Danda op Oudeur / Chris Barnard
Home » Jeugboeke » Danda op Oudeur / Chris Barnard
Toe Danda 'n jaar gelede op die vissersdorpie Oudeur aangekom het – na 'n gevaarlike tog op die rivier met sy vlot, sy troeteldiere en sy eksentrieke vriend Vetvoet – het hy gedink al sy probleme is opgelos. Want hy was weer by sy pa, ver van sy peetouers wat ie vir hom omgee nie. Hy kon sy pa help om hul boot te betaal, daar was plek vir sy diere, en hy was naby Rosina, die meisie met die donker vlegsels wat pynlik skaam is en hom tog elke Woensdag op die strand ontmoet.
Maar een aand, nadat die kruppel man op die donker sypaadjie met hom gepraat het, besef Danda dat hy reeds geruime tyd weet dat alles nie pluis is nie. Sy pa is stil en bedruk, en die aande by die stoof in die kombuis is nie meer dieselfde nie.
Toe hy die afspraak met die geheimsinnige kruppele nakom, raak Danda dadelik betrokke by die bedrywighede van seerampokkers van 'n skadu-agtige figuur wat net sowel vriend as vyand kan wees…